stanford-oval/wikipedia huggingface dataset:
กงเต๊ก
เครื่องแต่งกายของลูกหลานในงาน > ลูกสาวที่แต่งงานแล้วและลูกสะใภ้

ใส่ชุดผ้าดิบด้านใน
ชุดกระสอบ ประกอบด้วย
เสื้อ
กระโปรง
หมวกสามเหลี่ยมยาวถึงหลัง จะมีผ้าสี่เหลี่ยมสีขาวเล็กติดที่หมวก
เชือกคาดเอวที่มีถุงผ้าเล็กๆ ห้อยไว้ (กรณีของคนที่ตั้งท้อง จะไม่ใช้เชือกคาดเอวคาดไว้แต่ให้ผูกถุงเล็กๆไว้ที่ด้านขวาของ ชุดกระสอบบริเวณเอว)
เครื่องแต่งกายของลูกหลานในงาน > ลูกสาวที่ยังไม่แต่งงาน

ใส่ชุดผ้าดิบด้านใน
ชุดกระสอบ ประกอบด้วย
เสื้อ
หมวกสามเหลี่ยม จะมีผ้าสี่เหลี่ยมสีแดงเล็กติดที่หมวก
เชือกคาดเอวที่มีถุงผ้าเล็กๆ ห้อย
เครื่องแต่งกายของลูกหลานในงาน > ลูกเขย

ใส่ชุดเสื้อผ้าสีขาว
ผ้าผืนยาวสีขาวสำหรับพันรอบ เอว และเหน็บชายผ้าทั้งสองข้างไว้ข้างเอว (คล้ายๆ ชุดในหนังจีน)
หมวกเหมือนลูกชายแต่เป็นสีขาว
เครื่องแต่งกายของลูกหลานในงาน > หลาน

ใส่ชุดเสื้อผ้าสีขาว
หมวกผ้าสามเหลี่ยม
กรณีที่เป็นหลานใน (ลูกของลูกชาย) หมวกจะเป็นสีขาว
กรณีที่เป็นหลานนอก (ลูกของลูกสาว) หมวกจะเป็นสีน้ำเงิน
ถ้าหลานคนใดยังไม่แต่งงานจะมีผ้าสี่เหลี่ยมสีแดงเล็กๆ ติดอยู่ ส่วนหลานคนใดแต่งงานแล้วจะเป็นผ้าสี่เหลี่ยมสีขาว
เครื่องแต่งกายของลูกหลานในงาน > เหลน

ใส่ชุดเสื้อผ้าสีขาว
หมวกผ้าสามเหลี่ยม
ลูกของหลานในชายส่วมหมวกผ้าสามเหลียมสีเขียว (หากแต่งงานแล้วจะมีผ้าสีแดงผืนเล็กๆติดอยู่บนหมวก)
ลูกของหลานนอกชายส่วมหมวกผ้าสามเหลี่ยมสีเหลือง
เครื่องแต่งกายของลูกหลานในงาน > ญาติของผู้ตาย

พี่ชายและน้องสาวของผู้ตาย
สวมเสื้อสีขาวหรือดำที่เอวผูกสายผ้าสีขาว
ลูกของพี่ชายหรือน้องชายที่เรียกผู้ตาย
สวมเสื้อสีขาวหรือดำที่เอวผูกสายผ้าสีขาว
หลานชาย (นอก) ของลูกสาว
สวมเสื้อสีขาวหรือดำที่เอวผูกสายผ้าสีขาวมีสายสีแดงรัดอยู่
หลานสาวเรียกผู้ตายว่า "น้า"
สวมเสื้อสีขาวหรือดำที่เอวผูกสายผ้าสีขาวมีสายสีแดงรัดอยู่
รูปแบบการทำพิธีกงเต๊ก

แบ่งได้ สี่แบบ คือ พิธีของคนกวางตุ้ง พิธีคนแต้จิ๋ว (ชายหญิง ประกอบพิธีต่างกัน) พีธีของคนฮกเกี้ยน และ พิธีคนแคะ
แบบพระสงฆ์เป็นผู้ทำพิธี ซึ่งถ้าต่างคณะสงฆ์ก็มีรายละเอียดต่างกันชัดเจน อีกทั้งพระสงฆ์จีน และพระสงฆ์ญวน นั้นก็รูปแบบแตกกต่างกันขอยกตัวอย่าง ของกงเต๊กแบบพระจีน
กงเต๊กแบบแต้จิ๋ว
แบบคนตายผู้ชาย จะไม่มีพิธีกินน้ำแดง แต่จะสวดสาธยายพระสูตรต่าง ๆ แทน
แบบคนตายผู้หญิง จะมีพิธีน้ำแดง พิธีกินน้ำแดง เป็นการสอนเรื่องความกตัญญู เลือด หรือน้ำแดง ที่ลูกหลานดื่ม นั้นคือน้ำนมจากแม่
กงเต๊กแบบคนกวางตุ้ง กวางตุ้งจะมีพิธีแตกต่างกัน สังเกตง่าย ๆ คือผ้าโพกหัวจะเป็นสีขาว ไม่ใส่เสื้อกระสอบ และจะต้องมีพิธีโยคะตันตระเปรตพลี (เอี่ยมเค่า) พิธีเปิดประตูนรก
แบบคนธรรมดาประกอบพิธี เป็นผู้ชายสวมชุดพระจีนสีขาว
แบบเต๋าประกอบพิธี เป็นที่นิยมในหมู่ชาวจีนฮกเกี้ยน โดยจะใช้เต๋าเป็นผู้ประกอบพิธี
แบบกงเต๊กจีนแคะ จะเป็นนางหรือ "ชี"(ไจ้จี้) ทำพิธี แต่ไม่ใช่นางชีโกนหัว หากเป็นชีซึ่งเป็นสาวสวย แต่งหน้าทำผม สวยงาม บางท่านเรียกนางชีพวกนี้ว่า “เจอี๊”
พิธีกรรมในกงเต๊ก > การแต่งตัวให้ศพ

ชาวจีนนิยมจัดพิธีศพที่บ้านของผู้ตาย ลูกหลานจะอาบน้ำแต่งตัวและตั้งศพไว้ในบ้าน 1 คืน การแต่งตัวศพ ผู้ชายนิยมใส่ชุดท่อนบน (เสื้อ) 4 ตัว ชุดท่อนล่างเป็นกางเกง 2 ตัว รวมกันเป็น 6 ชิ้น ผู้หญิงนิยมใส่ชุดท่อนบน 4 ตัว ชุดท่อนล่างเป็นกางเกง 2 ตัว ชิ้นนอกสุดเป็นผ้าถุงหรือเป็นชุดกระโปรงแบบจีน รวมเป็น 7 ชิ้น (ผู้ชายเป็นคู่ผู้หญิงเป็นคี่) ชิ้นนอกสุดนิยมเป็นสีม่วงเข้ม
การสวมเสื้อ 4 ตัวนั้น คนจีนสมัยก่อนจะนิยมเย็บเสื้อของตัวเองเตรียมไว้สำหรับสวมในวันตาย โดยชั้นในสุดมักเป็นชุดขาว ชั้นนอกเป็นการแต่งกายให้ผู้ตายดูดีมีเกียรติที่สุด การสวมเสื้อผ้าให้ผู้ตายนั้นมีพิธีที่เรียกว่า"'โถ้ซ้า" (จีน: 套衣) โดยลูกชายคนโตต้องไปยืนบนเก้าอี้เตี้ยๆ ที่หน้าประตูบ้าน สวมหมวกสานไม้ไผ่ บนหมวกปักดอกกุหลาบแดง ตะเกียบ 12 คู่ (เสียบบนหมวก) ยืนกางแขนหน้าบ้านถือเชือก (เพื่อเวลาถอดจะได้ดึงเชือกออกมาพร้อมกัน) ให้คนทำพิธีสวมเสื้อให้ทีละชิ้น เสร็จแล้วถอดเสื้อทั้งหมดออกพร้อมกัน จากนั้นลูกชายเดินออกมาแล้วขว้างหมวกขึ้นไปบนหลังคา แล้วจึงนำเสื้อไปสวมให้แก่ผู้ตาย “คนเป็นสวมกระดุมไว้ข้างหน้า คนตายสวมกระดุมไว้ข้างหลัง” หมายถึงการสวมเสื้อให้ผู้ตายจะสวมเอาด้านหลังของเสื้อมาไว้ด้านหน้า นอกจากเสื้อผ้าแล้วยังสามารถสวมหมวก รองเท้า ถุงมือให้ผู้ตายอย่างเต็มยศ และต้องวางมุก 1 เม็ดไว้ที่หน้าผากของผู้ตาย มุกเปรียบเหมือนแสงสว่างติดไว้ที่หน้าผากเพื่อนำทางหรือเปิดทางให้ผู้ตายเดินทางไปสู่ปรโลก (ชาวกวางตุ้งนิยมนำหยกใส่ลงไปในปากของผู้ตาย)
ขนาดในการทำพิธีกงเต๊ก

ขนาดในการทำพิธีกงเต๊กจะใหญ่ หรือเล็กขึ้นอยู่กับจำนวนพระที่นิมนต์มาสวด ถ้าเป็นกงเต๊กใหญ่จะต้องนิมนต์พระมาสวด 5 รูป ขึ้นไปอาจเป็น 5, 7, 9 หรือ 11 รูป หรือ 21 รูป ก็ได้หากนิมนต์พระ 5 หรือ 7 รูป มาสวดเรียกว่า “จับอ๊วง” หรือ “จับอ๊วงฉ่ำ”หมายถึง การขอขมากรรมต่อ พระยายมราชทั้ง10 ซึ่ง เป็นนินมานรกายของพระพุทธและพระโพธิสัตว์
หากนิมนต์รพระ 9 รูปมาสวด เรียกว่า “โชยฮุกฉ่ำ” หมายถึงขอขมาต่อพระพุทธเจ้าพันพระองค์ หากนิมนต์พระ 11 รูปมาสวด เรียกว่า “เทียงโค่วฉ่ำ” หมายถึงการขอขมาต่อบรรดาพระพุทธและพระโพธิสัตว์ทั่วทุกสารทิศ
กรณี นิมนต์พระมาสวดรูปเดียว เรียกว่า “คุยหมั่งโหล่ว” จะสวดในเวลานำศพใส่โลง
นิมนต์พระมาสวด 3 รูป เรียกว่า “จุ๋ยฉ่ำ” หมายถึงการสวดขอขมาระลึกถึงพระบารมีของพระพุทธเจ้าและพระโพธิสัตวื เพื่อขอขมาต่อเจ้ากรรมนายเวรในอดีตชาติ คำว่า "ฉ่ำ" แปลว่า ขอขมา คือการ สวดมนต์ขอขมาต่อพระพุทธและพระโพธิสัตว์นั่นเอง
ช่วงเวลาในการทำพิธี

พิธีกรรมงานกงเต๊กจะแบ่งออกเป็น 3 ช่วงเวลา เช้า-บ่าย-ค่ำ โดยทางวัดจีนส่งคนมาจัดสถานที่และเตรียมสิ่งของแต่เช้าตรู่ ก่อนเริ่มพิธีร้านทำของกงเต๊กจะเอาของมาส่งให้ ลูกหลานตรวจนับรับของให้เรียบร้อย แล้วจัดการเอากระดาษทอง ที่เตรียมไว้มากมายล่วงหน้า ใส่ในบรรดาของกงเต๊กชนิดต่าง ๆ ให้มากที่สุด ซึ่งกระดาษเงินกระดาษทองจะมี 3 แบบด้วยกันคือ
แบบตั่วกิม หรือจะเรียกว่าค้อซีก็ได้ เป็นกระดาษเงินกระดาษทองแบบแผ่นใหญ่ ลูกหลานเอามาพับเป็นแบบยาว ๆ แหลม ๆ
แบบกิมจั้ว เป็นกระดาษเงินกระดาษทองแบบแผ่นเล็ก ลูกหลานเอามาม้วนกลม ๆ แล้วปิดหัวท้ายให้แหลม ๆ
แบบทองแท่งสำเร็จรูป เรียกว่า กิมเตี๊ยว
การทำพิธี > การข้ามสะพานโอฆสงสาร

พิธีกรรมข้ามสะพานโอฆสงสารของลูกหลาน คือการที่พระพาดวงวิญญาณไปส่งแดนพุทธเกษตร โดยมีลูกหลาน กตัญญูตามมาส่งด้วย นั่นเอง ส่งเสร็จก็ข้ามกลับโดยทุกครั้งที่ข้ามสะพานลูกหลานทุกคนต้องโยนสตางค์ลงในอ่างน้ำ ประหนึ่งเป็นการซื้อทางให้แก่ผู้ตายและตนเอง แต่จะมีข้อสำคัญว่า ถ้าลูกหลานที่เป็นผู้หญิงใครมีประจำเดือนจะไม่ให้ข้ามสะพานทำให้ผู้ตายไปไม่ได้
ก่อนเริ่มพิธีลูกชายคนโตจะต้องไปไหว้บูชาสะพานไหว้ธูป 2 ดอก ขนม และกระดาษเงินกระดาษทอง
พิธีเริ่มจากการสวดมนต์ของพระที่ปะรำหน้าศพ สวดจนได้จังหวะของบทตอน พระทั้งหมดก็จะเดินขบวน โดยพระรูปที่ 2 จะเป็นผู้ถือโคมวิญญาณ ต่อจากแถวพระคือขบวนลูกหลาน โดยจะไล่ตามศักดิ์ และอาวุโส ลูกในที่นี้คือลูกชายนำหน้า ลูกชายคนโตคือหัวขบวน ตามด้วยลูกชายคนต่อ ๆ มา ถ้าลูกชายคนโตมีลูกชายตามศักดิ์แล้วลูกชายคนโตของลูกชายคนโตเท่านั้น ก็จะมาต่อท้าย เป็นลูกชายคนเล็ก แล้วจึงตามด้วยลูกสะใภ้ แล้วตามด้วยลูกสาว ตามด้วยลูกเขย แล้วตามด้วยชั้นหลาน
การข้ามสะพานจะแบ่งออกเป็น 2 ช่วง คือช่วงข้ามไปและช่วงข้ามกลับ ช่วงแรกจะเป็นการพา ดวงวิญญาณข้ามไปส่ง แดนสวรรค์ เมื่อข้ามไปถึงพระจะหยุดขบวน พระจะวางโคมวิญญาณลงกับที่ เหล่าพระทั้งหมดล้วนก้มกราบพระพุทธ มีการจุดธูป 3 ดอก ให้ลูกชายคนโตไหว้ เพื่อเป็นการไหว้พระพุทธแทนตัวผู้ตาย แล้วปักธูปลงในกระถางธูปของผู้ตายเอง
จากนั้นขบวนพระก็จะพาขบวนลูกหลานข้ามกลับมายังโลกมนุษย์ โดยจะไม่ถือโคมวิญญาณกลับมาด้วย และขากลับจะต้องข้ามสะพานสวนทางกับขาไป ข้ามไปกี่รอบก็ต้องข้ามกลับจำนวนรอบเท่าเดิม
เมื่อถึงโลกมนุษย์ ขบวนพระก็หยุด ลูกชายคนโตจะนำกระถางธูปไปวางไว้ที่ปะรำหน้าศพ เจ้าหน้าที่จะนำหีบเสื้อผ้าของผู้ตายมาวางโดยมีโคมวิญญาณวางซ้อนบนหีบเสื้อผ้าอีกที จากนั้นลูกหลานนั่งฟังพระสวดต่อ จนจบหนังสือมนต์เล่มสุดท้าย ซึ่งทุกครั้งที่มีการสวดมนต์จบเล่ม พระจะต้องนำ หนังสือมนต์นี้มา ให้ลูกชายเปิดดู แล้วยกสวดมนต์นั้นขึ้นจบถวาย เล่มสุดท้ายก็เช่นกัน
เสร็จพิธี ลูกหลานจะกราบหน้าศพ 4 ครั้ง แล้วเหี่ยมหีบเสื้อผ้ากับโคมวิญญาณเพื่อนำไปเผา เช่นเดียวกับบรรดาของกงเต๊กอื่น ๆ ทั้งหมด ลูกหลานต้องช่วยกันเหี่ยมโดยมีหลักการว่าคนอื่นอาจช่วยยกของได้ แต่ลูกหลานเท่านั้นที่ต้องเป็นผู้เหี่ยมของกงเต๊กทั้งหลาย และต้องเหี่ยมทุกชิ้นไม่ขาดตกสิ่งใด
กีฬาคริกเกตในโอลิมปิกฤดูร้อน 2028

คริกเกต จะกลับมาอีกครั้งในกีฬาโอลิมปิกฤดูร้อน 2028 ที่ลอสแอนเจลิส รัฐแคลิฟอร์เนีย สหรัฐ ซึ่งจะเป็นครั้งที่สองที่มีการจัดการแข่งขันคริกเกตในกีฬาโอลิมปิก โดยคริกเกตเคยเล่นในกีฬาโอลิมปิกครั้งล่าสุดเมื่อปี ค.ศ. 1900 คาดว่าครั้งนี้จะเป็นการแข่งขันในรูปแบบ Twenty20 สำหรับทั้งทีมชายและหญิง
ประวัติ

คริกเกตมีบทบาทในประวัติศาสตร์ของกีฬาโอลิมปิกสมัยใหม่ครั้งแรกเมื่อปี ค.ศ. 1896 ที่เอเธนส์ ซึ่งมีแผนว่าจะจัดให้คริกเกตเป็นกีฬาที่ชิงเหรียญรางวัล แต่เนื่องจากไม่มีทีมเข้าร่วมเพียงพอ ทำให้การแข่งขันไม่ได้เกิดขึ้น ในปี ค.ศ. 1900 ที่ปารีส มี 4 ทีมเข้าร่วมคือ สหราชอาณาจักร ฝรั่งเศส เบลเยียม และเนเธอร์แลนด์ แต่สุดท้ายมีการแข่งขันเพียงหนึ่งแมตช์ระหว่างสหราชอาณาจักรและฝรั่งเศส ซึ่งทีมสหราชอาณาจักรเป็นผู้ชนะ โดยสหราชอาณาจักรชนะการแข่งขันที่ใช้เวลาสองวัน อย่างไรก็ตาม ผู้เล่นไม่ทราบว่านี่คือการแข่งขันกีฬาโอลิมปิกจนกระทั่งได้รับการยอมรับย้อนหลังในปี ค.ศ. 1912 คริกเกตถูกตัดออกจากการแข่งขันกีฬาโอลิมปิกในปี ค.ศ. 1904 และไม่ได้รับการพิจารณาให้นำกลับมาแข่งอีกในหลายทศวรรษต่อมา
ในช่วงหลายปีที่ผ่านมา หน่วยงานที่ควบคุมคริกเกตหลายแห่ง เช่น คณะกรรมการควบคุมคริกเกตในอินเดีย (BCCI) และคณะกรรมการคริกเกตอังกฤษและเวลส์ (ECB) ได้คัดค้านการนำคริกเกตกลับมาแข่งขันในกีฬาโอลิมปิก อย่างไรก็ตาม ในปี ค.ศ. 2015 ECB ได้ยกเลิกการคัดค้านของตน และในเดือนมีนาคม ค.ศ. 2017 มีรายงานว่าหัวหน้าสภาคริกเกตนานาชาติ (ICC) เดฟ ริชาร์ดสัน เห็นว่าถึงเวลาแล้วที่จะนำคริกเกตกลับสู่โอลิมปิก อีกทั้งยังมีรายงานว่าทาง BCCI ก็เริ่มลดท่าทีการคัดค้านลงเช่นกัน
ในเดือนตุลาคม ค.ศ. 2020 สหรัฐเสนอให้คริกเกตถูกบรรจุในกีฬาโอลิมปิก 2028 ในปี 2020 คณะกรรมการควบคุมคริกเกตอินเดีย (BCCI) ได้ตัดสินใจสนับสนุนข้อเสนอของสภาคริกเกตนานาชาติ (ICC) ในการเพิ่มคริกเกตประเภท T20 ในกีฬาโอลิมปิก 2028 หลังจากได้รับคำชี้แจงบางประการจากคณะกรรมการโอลิมปิกสากล (IOC) และในปี ค.ศ. 2021 ICC ยืนยันการวางแผนที่จะยื่นขอให้คริกเกตกลับมาสู่กีฬาโอลิมปิกเริ่มในปี ค.ศ. 2028 และ 2032
ในวันที่ 9 ตุลาคม ค.ศ. 2023 คณะกรรมการจัดกีฬาโอลิมปิกลอสแอนเจลิสได้ประกาศว่า คริกเกตเป็นหนึ่งในกีฬาที่ต้องการเพิ่ม เมื่อวันที่ 13 ตุลาคม ค.ศ. 2023 คณะกรรมการโอลิมปิกสากล (IOC) ได้ประกาศว่าการเสนอชื่อดังกล่าวได้รับการยอมรับและนำเข้าสู่การลงคะแนนเสียงเพื่อพิจารณาให้รวมอยู่ในโอลิมปิก 2028 ระหว่างการประชุม IOC ครั้งที่ 141 ที่เมืองมุมไบ ซึ่งจัดขึ้นระหว่างวันที่ 14 ถึง 16 ตุลาคม ค.ศ. 2023 และเมื่อวันที่ 16 ตุลาคม ค.ศ. 2023 ได้รับการยืนยันว่ากีฬาคริกเกตจะเป็นหนึ่งในกีฬาในโอลิมปิก 2028 โดยมีเพียงสองคะแนนที่โหวตไม่เห็นด้วย ซึ่งจะประกอบด้วยการแข่งขันคริกเกตประเภทชายและหญิงในรูปแบบ T20
สาคร สุขศรีวงศ์

ศ. (พิเศษ) ดร.สาคร สุขศรีวงศ์ ประธานเจ้าหน้าที่บริหาร บริษัทเงินทุน กรุงเทพธนาทร จำกัด (มหาชน)
ศาสตราจารย์พิเศษ ดร. สาคร สุขศรีวงศ์ (Professor Sakorn Suksriwong, DBA) หรือ อาจารย์หมี เป็นอาจารย์พิเศษ ประจำคณะพาณิชยศาสตร์และการบัญชี จุฬาลงกรณ์มหาวิทยาลัย ด้านการจัดการและองค์กร
การศึกษา

ศาสตราจารย์พิเศษ ดร.สาคร สุขศรีวงศ์ จบการศึกษาจากโรงเรียนเซนต์คาเบรียล สำเร็จการศึกษาปริญญาเอกบริหารธุรกิจดุษฎีบัณฑิต (DBA) จาก University of South Australia ประเทศ ออสเตรเลีย ปริญญาโทบริหารธุรกิจมหาบัณฑิต (MBA) สาขาการจัดการระหว่างประเทศ จาก The George Washington University ประเทศสหรัฐอเมริกา และปริญญาตรีบริหารธุรกิจบัณฑิต ภาควิชาการธนาคารและการเงิน จาก คณะพาณิชยศาสตร์และการบัญชี จุฬาลงกรณ์มหาวิทยาลัย
นอกจากนี้ ศ.(พิเศษ)ดร.สาคร ยังได้ผ่านการอบรมผู้บริหารระดับสูงจากสถาบันชั้นนำทั้งในและต่างประเทศหลายแห่ง อาทิ หลักสูตร Advanced Management Program (AMP) จาก Harvard University ประเทศสหรัฐอเมริกา หลักสูตร Oxford Advanced Management and Leadership Program จาก Oxford University หลักสูตร NIDA-Wharton Executive Leadership Program จาก University of Pennsylvania ประเทศสหรัฐอเมริกา หลักสูตร Director Certificate Program สมาคมส่งเสริมสถาบันกรรมการบริษัทไทย Certification Program in Business Law มหาวิทยาลัยอัสสัมชัญ ประกาศนียบัตรหลักสูตรการเมืองการปกครองในระบอบประชาธิปไตยสำหรับนักบริหารระดับสูง สถาบันพระปกเกล้า (ปปร.11) หลักสูตรผู้บริหารระดับสูง สถาบันวิทยาการตลาดทุน (วตท.12) และหลักสูตร "ภูมิพลังแผ่นดิน" รุ่น 1 จุฬาลงกรณ์มหาวิทยาลัย
ตำแหน่งทางวิชาการ

ได้รับพระบรมราชโองการโปรดเกล้า ฯ แต่งตั้งให้ดำรงตำแหน่ง ศาสตราจารย์พิเศษ ในสาขาวิชาบริหารธุรกิจ
คณะพาณิชยศาสตร์และการบัญชี จุฬาลงกรณ์มหาวิทยาลัย ตั้งแต่วันที่ 29 ธันวาคม 2554 ประกาศ ณ วันที่ 20 มีนาคม 2555
ประวัติการทำงาน

ศ. (พิเศษ) ดร.สาคร สุขศรีวงศ์ เริ่มต้นชีวิตการทำงานเป็นอาจารย์ประจำคณะพาณิชยศาสตร์และการบัญชี จุฬาลงกรณ์มหาวิทยาลัย  แต่เมื่อภาระงานทางธุรกิจมากขึ้นจึงได้ผันตัวเองมาทำงานด้านธุรกิจเป็นหลักและงานด้านการสอนตลอดจนงานการกุศลอื่นเป็นงานรอง  ก่อนหน้าที่จะดำรงตำแหน่งประธานเจ้าหน้าที่บริหาร (CEO) ที่บริษัทเงินทุน กรุงเทพธนาทร จำกัด (มหาชน) หรือ BFIT นั้น ดร.สาคร สุขศรีวงศ์ ได้ดำรงตำแหน่งในระดับบริหารในบริษัทจำกัดกว่า 10 บริษัท ทั้งที่เป็นกรรมการผู้จัดการ, กรรมการ , กรรมการผู้อำนวยการ หรือแม้กระทั่งผู้บริหาร ส่วนที่เป็นงานการกุศลก็อีกประมาณ 2-3 แห่งด้วยกัน อาทิ กรรมการและผู้จัดการทั่วไป ร้านภูฟ้า (โครงการตามพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี) กรรมการมูลนิธิรามาธิบดี และผู้อำนวยการ สถาบันออกแบบนานาชาติชนาพัฒน์ นอกจากนั้นยังคงทำงานทางการศึกษามาอย่างต่อเนื่อง อาทิ เป็นอาจารย์พิเศษ ด้านการจัดการ ณ และ คณะพาณิชยศาสตร์และการบัญชี จุฬาลงกรณ์มหาวิทยาลัย ซึ่งสอนมากว่า 20 ปี และ ณ คณะบริหารธุรกิจ มหาวิทยาลัยเชียงใหม่ รวมทั้งเป็นกรรมการสภามหาวิทยาลัยเนชั่นอีกด้วย
ศ. (พิเศษ) ดร.สาคร สุขศรีวงศ์ ยังได้ทำงานรับใช้ประเทศในหน้าที่ต่างๆอีกหลายตำแหน่ง อาทิ กรรมการรัฐวิสาหกิจ (การนิคมอุตสาหกรรมแห่งประเทศไทย การประปาส่วนภูมิภาค) ที่ปรึกษารัฐมนตรีหลายกระทรวง กรรมการผู้ทรงคุณวุฒิในคณะกรรมการวิทยาศาสตร์และเทคโนโลยีแห่งชาติ และกรรมการผู้ทรงคุณวุฒิในคณะกรรมการส่งเสริมการลงทุน (The Board of Investment หรือ BOI)
รางวัล

รางวัลนิสิตเก่าดีเด่น คณะพาณิชยศาสตร์และการบัญชี จุฬาลงกรณ์มหาวิทยาลัย ประจำปี พ.ศ. 2550
รางวัลเสาเสมาธรรมจักร ประจำปี พ.ศ. 2552 ประเภทผู้ประกอบอาชีพที่มีคุณธรรมและส่งเสริมพุทธศาสนา
เข็มเชิดชูเกียรติและโล่ประกาศเกียรติคุณ "คนดีศรีศาสนา" ในโครงการคนดีศรีแผ่นดินประจำปี 2555 มหาวิทยาลัยเทคโนโลยีพระจอมเกล้าฯ พระนครเหนือ
ปริญญาบริหารธุรกิจดุษฎีบัณฑิตกิตตมศักดิ์ มหาวิทยาลัยราชภัฏเชียงราย
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
ผลงานทางวิชาการ

เรียนบริหารผ่านกรณีศึกษา (CASE STUDY: LEARNING METHOD AND COLLECTIONS). พิมพ์ครั้งแรก. ปี 2554. สำนักพิมพ์ จี.พี. ไซเบอร์พรินท์. ISBN 978-97449638-5-7
การจัดการ: จากมุมมองนักบริหาร (Management from the executive's viewpoint). พิมพ์ครั้งที่ 7. ปี 2554. สำนักพิมพ์ จี.พี. ไซเบอร์พรินท์. ISBN 974-85133-8-6
การพัฒนาพฤติกรรมการแสดงความรับผิดชอบต่อสังคมด้วยการปฏิบัติสมาธิ. จุฬาลงกรณ์วารสาร. 2551. 81: 5-27
สมาธิในพระพุทธศาสนากับการพัฒนาประชาธิปไตยที่ยั่งยืน. 2551. เอกสารวิชาการส่วนบุคคลหลักสูตรการเมืองการปกครองในระบอบประชาธิปไตยสำหรับนักบริหารระดับสูง รุ่นที่ 11 สถาบันพระปกเกล้า
การเปลี่ยนและการนำกลยุทธ์ไปปฏิบัติ: กรอบวิเคราะห์และปัจจัยแห่งความสำเร็จ. จุฬาลงกรณ์วารสาร. 2550. 77: 5-35
Investment Criteria of Venture Capital companiesวารสารบริหารธุรกิจ. 2546. 98: 57-77
Venture Capital: Venture Capital Industry in Thailand จุฬาลงกรณ์วารสาร. 2546.  60: 76-99
Venture Capital: Venture Capital Industries Around the World จุฬาลงกรณ์วารสาร. 2545.  57: 81-98
แหล่งข้อมูลอื่น

เว็บไซต์มูลนิธิรามาธิบดี เก็บถาวร 2007-06-26 ที่ เวย์แบ็กแมชชีน
เว็บไซต์ศูนย์ข้อมูลนักการเมือง ThaisWatch.com
เว็บไซต์ของว่างวันอาทิตย์ หนังสือพิมพ์ไทยรัฐ 16 ก.ค. 49
เว็บไซต์คัทลียาจ๊ะจ๋า หนังสือพิมพ์ไทยรัฐ 26 ก.ค. 50 เก็บถาวร 2007-09-27 ที่ เวย์แบ็กแมชชีน
เว็บไซต์ข่าวสังคมและสตรี หนังสือพิมพ์ไทยรัฐ 27 ก.ค. 50
เว็บไซต์ของว่างวันอาทิตย์ หนังสือพิมพ์ไทยรัฐ 29 ก.ค. 50 เก็บถาวร 2007-09-29 ที่ เวย์แบ็กแมชชีน
เว็บไซต์ หนังสือพิมพ์สยามรัฐ 30 ก.ค. 50 เก็บถาวร 2007-10-07 ที่ เวย์แบ็กแมชชีน
เว็บไซต์ Management Lifestyle - eFinanceThai.com #1 เก็บถาวร 2007-09-28 ที่ เวย์แบ็กแมชชีน
เว็บไซต์ Management Lifestyle - eFinanceThai.com #2
จักรพรรดิเซี่ยจิ่งจง

จักรพรรดิเซี่ยจิ่งจง (西夏景宗, ค.ศ. 1003–1048) ปฐมจักรพรรดิแห่งราชวงศ์เซี่ยตะวันตก ครองราชย์ระหว่าง ค.ศ. 1038 ถึง ค.ศ. 1048
จักรพรรดิเซี่ยจิ่งจงประสูติเมื่อ ค.ศ. 1003 (พ.ศ. 1546) ทรงพระนามเดิมว่า หลี่ หยวนเฮ่า เป็นบุตรชายของหัวหน้าเผ่าตันกุต หลี่ เต๋อหมิง ในช่วงทรงพระเยาว์นั้นทรงรักการศึกษา โดยทรงศึกษาทั้งภาษาทิเบตและภาษาจีน นอกจากนี้ยังทรงศึกษาทั้งเรื่องกฎหมาย, ตำราพิชัยสงคราม และศิลปะ
หลังจากพระบิดาสิ้นพระชนม์ในปี ค.ศ. 1032 (พ.ศ. 1575) พระองค์จึงขึ้นเป็นหัวหน้าเผ่าตันกุต เมื่อพระชนม์ได้ 29 พรรษา และทรงสถาปนาตนเองขึ้นเป็นจักรพรรดิองค์แรกแห่งราชวงศ์เซี่ยตะวันตกเมื่อ ค.ศ. 1038 (พ.ศ. 1581) ขณะพระชนม์ได้ 35 พรรษา พระองค์ปกครองโดยกะเกณฑ์กำลังคนไปทำสงครามทุกปี จนสุดท้าย ถูกประชาชนกล่าวว่าท่านนามว่า ทรราช ต่อมาน้องสาวท่านได้โค่นอำนาจท่านลงเพราะทนความทุกข์ยากของราษฎรซีเซี่ยไม่ไหวและน้องสาวของท่านได้กลับคืนสู่บัลลังก์อีกครั้งหนึ่ง ประชาชนได้โค่นบัลลังก์ท่านจนท่านต้องหนีออกจากวัง ท่านเสด็จสวรรคตเมื่อ ค.ศ.1048 (พ.ศ. 1591)เพราะท่านหนีออกจากวังแล้วหนาวตายเพราะหิมะตก สิริพระชนมายุ 45 พรรษา นับเวลาเสด็จครองราชย์ได้ 10 ปี
ทางหลวงแผ่นดินหมายเลข 102

|  ทางหลวงแผ่นดินหมายเลข 102 |
| --- | --- |
ถนนบรมอาสน์, ถนนพาดวารี, ถนนศรีพิทักษ์
ข้อมูลของเส้นทาง
ความยาว: 97.678 กิโลเมตร (60.694 ไมล์)
ทางแยกที่สำคัญ
ปลายทางทิศเหนือ:  ทล.11 ใน  อ.เมืองอุตรดิตถ์ จ.อุตรดิตถ์
ปลายทางทิศใต้:  ถนนจรดวิถีถ่อง ใน อ.เมืองสุโขทัย จ.สุโขทัย
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 102 สายอุตรดิตถ์–เมืองเก่า เป็นทางหลวงแผ่นดินระหว่างอำเภอเมืองอุตรดิตถ์ จังหวัดอุตรดิตถ์ ถึงอำเภอเมืองสุโขทัย จังหวัดสุโขทัย ความยาว 97.678 กิโลเมตร (รวมเส้นทางกับทางหลวงแผ่นดินหมายเลข 1113, 1305 และ 1404 (เฉพาะช่วงหนองอ้อ–ศรีสัชนาลัย))
รายละเอียดของเส้นทาง

เป็นถนนขนาด 2 ช่องจราจร ไป-กลับ และขนาด 4 ช่องจราจรตั้งแต่สี่แยกอุตรดิตถ์ถึงสามแยกทุ่งยั้ง เส้นทางช่วงแรกเริ่มต้นจากทางหลวงแผ่นดินหมายเลข 11 บริเวณสี่แยกอุตรดิตถ์ อำเภอเมืองอุตรดิตถ์ จังหวัดอุตรดิตถ์ (แต่เดิมเริ่มต้นบริเวณแยกห้วยไผ่ แต่มีการยุบรวมทางหลวงแผ่นดินหมายเลข 119 สายทางแยกเข้าอุตรดิตถ์ เข้ากับทางหลวงหมายเลข 102 จึงทำให้มีการเปลี่ยนจุดเริ่มต้นของเส้นทาง) ไปสิ้นสุดที่ทางหลวงแผ่นดินหมายเลข 101 บริเวณสามแยกวัดโบสถ์ อำเภอศรีสัชนาลัย จังหวัดสุโขทัย จากนั้นเส้นทางช่วงที่ 2 จึงเริ่มต้นอีกครั้งบริเวณสามแยกศรีสัชนาลัย ไปสิ้นสุดที่ถนนจรดวิถีถ่อง บริเวณสามแยกอุทยานประวัติศาสตร์สุโขทัย อำเภอเมืองสุโขทัย จังหวัดสุโขทัย โดยส่วนใหญ่มีลักษณะเป็นทางราบ ไม่คดเคี้ยว
ทางหลวงแผ่นดินหมายเลข 102 มีการขยายเส้นทางไปยังอุทยานประวัติศาสตร์สุโขทัย โดยการรวมเส้นทางกับทางหลวงแผ่นดินหมายเลข 1113, 1305 และ 1404 (เฉพาะช่วงหนองอ้อ–ศรีสัชนาลัย) ทำให้ปัจจุบัน ทางหลวงแผ่นดินหมายเลข 102 มีระยะทาง 97.678 กิโลเมตร (ทับซ้อนกับทางหลวงแผ่นดินหมายเลข 101 ระยะทาง 687 เมตร)
สถานที่สำคัญบนเส้นทาง > จังหวัดอุตรดิตถ์

สำนักงานเขตพื้นที่การศึกษาประถมศึกษาอุตรดิตถ์ เขต 1
วิทยาลัยเทคนิคอุตรดิตถ์
สนามกีฬาจังหวัดอุตรดิตถ์
สำนักงานส่งเสริมการเรียนรู้จังหวัดอุตรดิตถ์
สถานีขนส่งผู้โดยสารจังหวัดอุตรดิตถ์
โลตัส อุตรดิตถ์
การไฟฟ้าส่วนภูมิภาคจังหวัดอุตรดิตถ์
วัดพระบรมธาตุทุ่งยั้ง
สำนักงานปศุสัตว์จังหวัดอุตรดิตถ์
หน่วยบริการตำรวจท่องเที่ยวอุตรดิตถ์
วัดพระแท่นศิลาอาสน์
สำนักงานขนส่งจังหวัดอุตรดิตถ์
บ้านพักเด็กและครอบครัวจังหวัดอุตรดิตถ์
ศูนย์วิจัยและพัฒนาการเกษตรอุตรดิตถ์
สถานที่สำคัญบนเส้นทาง > จังหวัดสุโขทัย

สถานีตำรวจภูธรศรีสัชนาลัย
ที่ว่าการอำเภอศรีสัชนาลัย
โรงพยาบาลศรีสัชนาลัย
เทศบาลตำบลหาดเสี้ยว
วิทยาลัยการอาชีพศรีสัชนาลัย
อุทยานประวัติศาสตร์สุโขทัย
หั่มช้อยกอน

| --- | --- |
หั่มช้อยกอนหนึ่งมัด
ชื่ออื่น: ผักดำ
มื้อ: ผักดอง
แหล่งกำเนิด: จีน
ภูมิภาค: ฮากกา
ส่วนผสมหลัก: ผักดองกับเกลือ ตากแดดจนแห้ง
 ตำราอาหาร: หั่มช้อยกอน   สื่อ: หั่มช้อยกอน
หั่มช้อยกอน หรือ ผักดำ ภาษาจีนกลางเรียก เหมย์กันไช่ (จีนตัวย่อ: 梅干菜; จีนตัวเต็ม: 霉乾菜; พินอิน: méigān cài; meigan cai; เวด-ไจลส์: mei2-kan1 ts'ai4; mei-kan tsai; แปลตรงตัว: "ผักแห้งขึ้นรา") หรือ เหมย์ไช่ (จีนตัวย่อ: 梅菜; จีนตัวเต็ม: 霉菜; พินอิน: méi cài; เวด-ไจลส์: mei2 ts'ai4; mei tsai) เป็นผักดองแบบจีนชนิดหนึ่ง ซึ่งทำจากผักขมที่ชาวจีนเรียกว่าชุนไฉ่ หรือผักกวางตุ้ง ที่นำมาขยำกับเกลือ แล้วบีบน้ำออกจนแห้ง หมักไว้ในโอ่งสองคืน แล้วตากแดดจนแห้งสนิท เป็นสีดำ มีกลิ่นเฉพาะตัว ใช้ทำอาหารได้หลายชนิด เช่น นึ่งกับหมูบะช่อ ทำเคาหยก และผักดำต้มหมูสามชั้น
ผักดำต้มหมูสามชั้น ทำจากหมูสามชั้นต้มกับผักดำนำผักดำไปล้างแล้วแช่ในน้ำต้มสุกจนนิ่ม หั่นป็นท่อนนำไปผัดกับน้ำมัน แล้วจึงนำไปต้มกับหมูสามชั้น ใช้เวลาเคี่ยวนานจนกว่าจะนุ่ม นิยมใส่เหล้าแดงเพื่อเพิ่มความหอม นิยมทำในงานบุญเทศกาลต่างๆ
แหล่งข้อมูลอื่น

a common type of 芥菜 that is used for meicai[ลิงก์เสีย]
making meicai by drying on a line
สวีทนุช

| สวีทนุช |
| --- | --- |
ชื่อเกิด: วรนุช กนกากร
เกิด: 22 กุมภาพันธ์ พ.ศ. 2485 (82 ปี)
แนวเพลง: ลูกกรุง
อาชีพ: นักร้อง
ช่วงปี: พ.ศ. 2551 - ปัจจุบัน
ค่ายเพลง: ใบชา / GMM Grammy / แพลทตินั่ม (จัดจำหน่าย)
สวีทนุช หรือชื่อจริงว่า วรนุช กนกากร (บริราช) เกิดเมื่อวันที่ 22 กุมภาพันธ์ พ.ศ. 2485 เป็นศิลปินนักร้องชาวไทย มีผลงานอัลบั้มชุดแรกในปี พ.ศ. 2551 ในแนวเพลงลูกกรุง เธอเคยเป็นนักร้องเพลงไทยเดิมคนหนึ่งของ รายการเพลินเพลงกับนฤพนธ์ ทางช่อง 4 (บางขุนพรหม) และเคยเป็นพรีเซนเตอร์ โฆษณาสินค้าของบริษัทอิตาเลียนไทยในสมัยนั้น แต่เธอก็ได้แต่งงานเสียก่อนจึงมิได้เข้าสู่วงการเพลงอย่างเต็มตัว แต่ก็ได้ตั้งวงโฟล์คซองกับเพื่อน ๆ ในยุคทศวรรษที่ 1970 กว่า 10 ปี และเธอยังเป็นนักร้องของวงธนาคารออมสิน
ประวัติ

อัลบั้มชุดแรกของเธอที่ชื่อ ต้นฉบับเสียงหวาน ได้ร่วมงานกับ โก้ – เศกพล อุ่นสำราญที่มาช่วยเป่าคลาริเนต, คุณสุวรรณ มโนษร – มือไวโอลินฝีมือดีระดับต้น ๆ ของประเทศ และนักดนตรีฝีมืออีกมากมาย อัลบั้มชุดนี้เปิดตัวด้วยเพลง “รักยุค Hi-Tech” ประพันธ์โดยบรรณ สุวรรณโณชิน เพลงนี้ก็ขึ้นอันดับ 1 ของคลื่น Seed 97.5
สำหรับคำวิจารณ์ด้านเสียงร้องและผลงานชุดแรกนี้  ต่อพงษ์จากผู้จัดการออนไลน์วิจารณ์ไว้ว่า "น้ำเสียงของคุณนุชนั้นเป็นแบบนักร้องรุ่นลูกกรุงเฟื่องและอ่อนช้อยและมีลีลาเอื้อนกันแบบลายคราม เมื่อมาร้องเนื้อเพลงตลก ๆ อารมณ์ดี และมีเนื้อหาไปในทางสว่างมันก็เข้ากั๊นเข้ากันกับภาคดนตรีสวรรค์ที่เบาสบาย แต่หนักแน่นจากยอดฝีมือทั้งสิ้น" ส่วนศักดิ์ศิริ มีสมสืบ จากคมชัดลึกวิจารณ์ไว้ว่า "ทั้งน้ำเสียงและลีลาอยู่ในมาตรฐาน เพลงไทยสากล ยุคนั้น โดยไม่มีตกหล่น แก้วเสียงของเธอให้อารมณ์เคียง ๆ กับ พิทยา บุญญรัตนพันธ์"
ต่อมาสวีทนุชออกผลงานอัลบั้มชุด สนุกนึก ที่นำเพลงยอดนิยมในหมู่นักฟังเพลง 10 เพลงมาทำใหม่อย่าง เพลงคนมันรัก (ไอซ์ ศรัณยู), คู่กัด (เบิร์ด ธงไชย) และ ทั้งทั้งที่รู้ (อัสนี-วสันต์) เป็นต้น โดยนำมาตีความและเรียบเรียงใหม่ในรูปแบบเพลงลูกกรุง โดยมีโปรดิวเซอร์ บรรณ สุวรรณโณชิน  มาทำงานให้อัลบั้มนี้ บรรเลง บรรลัย จากนิตยสารแฮมเบอร์เกอร์วิจารณ์ผลงานอัลบั้มนี้ไว้ว่า "เธอตีความเพลงไปตามความบริสุทธิ์และร้องเหมือนมันเป็นเพลงใหม่ของตัวเอง ที่เขียนขึ้นเพื่อตัวเธอเองเป็นคนแรก... ภาคดนตรีเป็นไปตามมาตรฐานของบรรณที่ค่อนข้างละเมียดและประณีตสูงกว่างานเพลงป็อปดาษดื่นทั่วไป"
ผลงานเพลง > สตูดิโออัลบั้ม

ต้นฉบับเสียงหวาน (2551)
สนุกนึก (2552)
ที่สุดหวาน (2553)
ผลงานเพลง > ผลงานรวมศิลปิน

ใบชา song ร้องเพลง ชาตรี (2554)
สวีทนุช ร่วมร้องเพลง รักครั้งแรก โดยเรียบเรียงเป็นลูกกรุงจังหวะ Tango และโซโล่ด้วยไวโอลินเร้าใจโดย สุวรรณ มโนษร แห่ง Leelawadee quartet (เป็นการนำ 12 บทเพลงของวงชาตรีมาร่วมร้องและเรียบเรียบดนตรีใหม่ในหลากหลายสไตล์ดนตรี)
หมายเหตุ : อัลบั้มนี้เป็นเป็นการนำ 12 บทเพลงของวงชาตรีมาร่วมร้องและเรียบเรียบดนตรีใหม่ในหลากหลายสไตล์ดนตรี
แหล่งข้อมูลอื่น

ไฮไฟฟ์ของสวีทนุช sweetnuj.hi5.com
ทวีศิลป์ วิษณุโยธิน

| ทวีศิลป์ วิษณุโยธินม> ป.ช., ม.ว.ม. |
| --- | --- |
ทวีศิลป์ วิษณุโยธิน ใน พ.ศ. 2563

อธิบดีกรมการแพทย์
อยู่ในวาระ
เริ่มดำรงตำแหน่ง  1 ตุลาคม 2567 (0 ปี 18 วัน)
ก่อนหน้า: อัมพร เบ็ญจพลพิทักษ์
อธิบดีกรมการแพทย์แผนไทยและการแพทย์ทางเลือก
ดำรงตำแหน่ง 3 มกราคม 2567 – 30 กันยายน 2567 (0 ปี 271 วัน)
ก่อนหน้า: ธงชัย เลิศวิไลรัตนพงศ์
ถัดไป: สมฤกษ์ จึงสมาน
 
ข้อมูลส่วนบุคคล
เกิด: 11 มิถุนายน พ.ศ. 2508 (59 ปี)​ จังหวัดนครราชสีมา ประเทศไทย
เชื้อชาติ: ไทย
คู่สมรส: วิไลรัตน์ วิษณุโยธิน
บุตร: ธรรศ วิษณุโยธิน ธนวินท์ วิษณุโยธิน
บุพการี: เว้งกวง แซ่โต๋ว เพ็ญนภา แซ่โต๋ว
การศึกษา: คณะแพทยศาสตร์ มหาวิทยาลัยขอนแก่น
อาชีพ: แพทย์
ลายมือชื่อ: 
ชื่อเล่น: สิน (ชื่อเล่น)​

นายแพทย์ ทวีศิลป์ วิษณุโยธิน เป็นนายแพทย์ชาวไทย รู้จักในฐานะโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ​ หรือ ศบค. ทำหน้าที่สื่อสารต่อประชาชนในสภาวะสถานการณ์การระบาดทั่วของโคโรนาไวรัสในประเทศไทย พ.ศ. 2563 ปัจจุบันดำรงตำแหน่งอธิบดีกรมการแพทย์กรรมการแพทยสภาและกรรมการอิสระ ธนาคารออมสินอดีตอธิบดีกรมการแพทย์แผนไทยและการแพทย์ทางเลือก  เเละเคยดำรงตำแหน่งรองปลัดกระทรวงสาธารณสุข